Diari Oficial de la Generalitat Valenciana


Sumari del DOGV 3611, del 25-10-1999 (1999/9026)

ORDRE de 19 d'octubre de 1999, de la Conselleria d'Ocupació, per la qual es fa pública l'ampliació de crèdit de la dotació destinada a la concessió d'ajudes previstes per a diverses mesures per al foment d'ocupació destinades a persones amb discapacitat per a l'exercici 1999.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3611

Data del DOGV
:   25-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9026


Data del document
:   19-10-1999

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * discapacitat
    * suport econòmic
    * ajuda pública
    * creació d'ocupació
    * ajuda a l'ocupació

ORDRE de 19 d'octubre de 1999, de la Conselleria d'Ocupació, per la qual es fa pública l'ampliació de crèdit de la dotació destinada a la concessió d'ajudes previstes per a diverses mesures per al foment d'ocupació destinades a persones amb discapacitat per a l'exercici 1999. [1999/F9026]
  
Mitjançant l'Ordre de 17 de març de 1999, de la Conselleria d'Ocupació, Indústria i Comerç, es publicà l'import global màxim destinat a la concessió d'ajudes previstes per a diverses mesures de foment d'ocupació destinades a persones amb discapacitat per a l'any 1999, i posteriorment mitjançant l'Ordre de 12 de juny de 1999 se n'incrementà la dotació inicial. Atés que aquestes tenen un marcat caràcter social, atenuant les greus dificultades que les persones amb discapacitat troben per a accedir al món laboral, i atesa la favorable acollida que ha tingut la convocatòria, i també la disponibilitat pressupostària, es procedeix a incrementar-ne la dotació inicial, de conformitat amb l'article 47.11 del Decret Legislatiu de 26 de juny de 1991 del Consell de la Generalitat Valenciana, pel qual s'aprova el Text Refós de la Llei d'Hisenda Pública.
  
Així mateix, ateses les peticions formulades pels centres especials d'ocupació que no pogueren presentar les sol·licituds en el termini establit en l'ordre per a la creació de llocs de treball, s'ha considerat convenient obrir un nou termini per a la presentació d'instàncies dirigides a l'obtenció de l'esmentada ajuda.
  
En virtut d'això i de conformitat amb el que s'ha establit en la disposició addicional primera de l'Ordre de 26 de novembre de 1998 de la Conselleria d'Ocupació, Indústria i Comerç,
  
ORDENE
  
Article primer
  
Incrementar les dotacions publicades mitjançant l'Ordre de 17 de març de 1999 i l'Ordre de 12 de juny de 1999, de la Conselleria d'Ocupació, Indústria i Comerç, destinades a finançar les ajudes al foment de l'ocupació de persones amb discapacitat per a l'exercici 1999, regulades mitjançant l'Ordre de 26 de novembre de 1998, i assignar un import global màxim en el capítol IV de 6.679.783.900 pessetes, la qual cosa implica un increment de 4.432.142.858 pessetes, procedents del Ministeri de Treball i Afers Socials, respecte a la dotació anterior. L'esmentat increment es finançarà a càrrec de la secció 13, programa 322.10, Foment de l'Ocupació, capítol IV, línia 415/000/1999 (codi comptable 2.240).
  
Article segon
  
S'obri un nou termini de 10 dies hàbils per a la presentació de sol·licituds d'ajudes a la creació de llocs de treball en centres especials d'ocupació, previstes en el capítol II de l'Ordre de 26 de novembre de 1998, mencionada en l'article anterior, que s'iniciarà l'endemà de la publicació de la present ordre en el Diari Oficial de la Generalitat Valenciana.
  
València, 19 d'octubre de 1999
  
El conseller d'Ocupació,